Høringsskema vedrørende Statspensionisternes Centralforening (CF)

Til

Folketinget - Skatteudvalget

Til udvalgets orientering vedlægges et supplerende høringsskema vedrørende Forslag til Lov om ændring af personskatteloven, ligningsloven og forskellige andre love (Midlertidig udligningsskat på store pensionsudbetalinger, afskaffelse af særligt ægtefællefradrag m.v.) (L 213)

.

Troels Lund Poulsen

                                                       /Hardy Pedersen

Supplerende høringsskema indeholdende høringssvar og kommentarer hertil vedrørende udkast til Forslag til Lov om ændring af personskatteloven, ligningsloven og forskellige andre love (Midlertidig udligningsskat på store pensionsudbetalinger, afskaffelse af særligt ægtefællefradrag m.v.) (L 213)

|  |  |  |
| --- | --- | --- |
| **Organisation** | **Bemærkninger i høringssvar** | **Kommentar til bemærkninger** |
| Statspensionisternes Centralforening (CF) | CF fraråder stærkt, at der gennemføres en pensi­onsudligningsskat omfattende tjenestemandspensioner.CF peger på, at tjenestemanden ikke har indbetalt noget beløb, og det er heller ikke over for ham tilkendegivet, at staten som arbejdsgiver har foretaget nogen sådan indbetaling. Tje­nestemanden har ej heller modtaget årlige opgørelser over den i så fald indbetalte kapital og dennes forrentning, og størrelsen af de årlige pensionsudbetalinger er ikke en funktion af aktuarmæssige be­regninger med udgangspunkt i en sådan kapital. Sandheden er den, at staten hvert år på finansloven afsætter den forventelige samlede udgift til tjenestemandspensioner i det pågældende finansår. At tale om en bortseelsesret er derfor helt uforståeligt. |  |